text: DMI sender opfordring ud: Pas på åben ild i naturen
  20 april 2019 kl. 16.34
  Efter mange dage med tørt vejr kommer DMI nu med en opfordring. 
  Det er ingen hemmelighed, at varmen for alvor har taget fat i påskedagene. 
  Landets anden højeste temperaturer blev i dag målt i Billund. Her ramte termometeret 19,6 grader, men med 19,7 grader gik dagens vejrsejr til Isenvad, skriver TV 2.
  Siden søndag har der været syv naturbrande i Syd- og Sønderjylland. I april er der faldet 2,5 milimeter regn, og det er i en periode, hvor der normalt falder 20,5 milimeter regn.
  Flere steder i Syd- og Sønderjylland er tørkeindekset lige nu så højt, at der er forøget risiko for tørke. Derfor lyder opfordringen således fra DMI: Solen og den tørre luft har sat tørkeindekset på himmelflugt. Vi er nu mange steder oppe i den høje kategori, så pas på åben ild ude i naturen.
  
  Endnu en solrig dag som fortsætter til solen går ned. Solen og den tørre luft har dog sat tørkeindekset på himmelflugt, vi er nu mange steder oppe i den høje kategori, så pas på åben ild ude i naturen. #brandfare pic.twitter.com/YkTKS7IuLD
  
  